Адыгэ щIалэм бжьыпэр еубыд
Урысей Федерацэм футболымкIэ и япэ дивизионым щекIуэкI зэхьэзэхуэм ипкъ иткIэ дыгъуасэ Тюмень къалэм «Спартак-Налшыкыр» щIыпIэ командэм щыIущIащ. Ди футболистхэр абы 0:3-уэ къыщыхагъэщIащ.
Налшыкдэсхэм я гъуэм топищри къыдэзыгъэкIар «Тюмень»-м и капитан адыгэ щIалэ Мамты Хьэсанэщ. Япэ дивизионым хэт командэхэм я гъуащхьауэхэм я зэпеуэм абы бжьыпэр щиубыдащ. Мы зэхьэзэхуэм ди лъэпкъэгъум топ 17 и хьэрхуэрэгъухэм щахудигъэкIащ, «Спартак-Налшыкыр» зэрыщыту а лъэхъэнэм къызэрыхэжаныкIыфар 20-рэщ.
Хьэтау Ислъам.
